open-index/open-wikipedia-markdown huggingface dataset:
นาซีเม ซุลตาน

**นาซีเม ซุลตาน** (ตุรกีออตโตมัน: ) เป็นเจ้าหญิงออตโตมัน พระราชธิดาในสุลต่านอับดิวล์อาซิซ กับฮัยรานีดิล คาดึน

## พระประวัติ
นาซีเม ซุลตานประสูติเมื่อวันที่ 14 กุมภาพันธ์ ค.ศ. 1866 ณ พระราชวังโดลมาบาห์เช เป็นพระราชธิดาในสุลต่านอับดิวล์อาซิซ () กับฮัยรานีดิล คาดึน () นับเป็นพระราชธิดาลำดับที่สามของพระชนก และเป็นลำดับที่หนึ่งของพระชนนี พระองค์เป็นโสทรเชษฐภคินีของเคาะลีฟะฮ์อับดิวล์เมจิดที่ 2 ()

30 พฤษภาคม ค.ศ. 1876 สุลต่านอับดิวล์อาซิซ พระชนกนาถถูกคณะรัฐมนตรีปลดออกจากตำแหน่ง แล้วสถาปนามูรัดที่ 5 () ซึ่งเป็นพระภาติยะขึ้นเป็นสุลต่านแทน วัดถัดมาสุลต่านอับดิวล์อาซิซจึงย้ายไปประทับที่พระราชวังเฟรีเย แต่ฮัยรานีดิลและสาวสรรกำนัลในคนอื่น ๆ ปฏิเสธที่จะออกจากพระราชวังโดลมาบาห์เช จึงถูกจับเพราะกระทำการกระด้างกระเดื่อง ทั้งหมดถูกคุมตัวไปยังพระราชวังเฟรีเย พร้อมถูกริบทรัพย์สินมีค่าไปหมด กระทั่งวันที่ 4 มิถุนายนปีเดียวกัน อดีตสุลต่านอับดิวล์อาซิซเสด็จสวรรคตอย่างมีเงื่อนงำ ขณะที่นาซีเมมีพระชันษา 10 ปี พระองค์ยังคงประทับอยู่ในพระราชวังเฟรีเยร่วมกันพระชนนีและพระอนุชาที่ขณะนั้นมีพระชันษา 8 ปี

## เสกสมรส
ในรัชกาลสุลต่านอับดิวล์ฮามิตที่ 2 () ได้จัดพระราชพิธีเสกสมรสให้แก่เจ้านายฝ่ายในสามพระองค์คือ นาซีเม ซุลตาน, ซาลีฮา ซุลตาน และเอมีเน ซุลตาน โดยพระองค์เสกสมรสกับอาลี ฮาลิด พาชา บุตรอีบราฮิม เดร์วิช พาชา เมื่อวันที่ 20 เมษายน ค.ศ. 1889 ณ พระราชวังยึลดึซ แต่มิได้ประสูติกาลพระบุตรแม้แต่พระองค์เดียว

นาซีเม ซุลตานและพระภัสดาได้รับพระราชทานวังย่านคูรูเชชเมให้เป็นที่ประทับ ขนานนามว่าวังนาซีเม ซุลตาน ภายในมีการจัดการแสดงดนตรีเกี่ยวกับศาสนา

## ทรงลี้ภัย
ครอบครัวของพระองค์ถูกส่งให้ลี้ภัยออกนอกประเทศเมื่อ ค.ศ. 1924 นาซีเมและพระสวามีได้ประทับที่เมืองจูนิเยะฮ์ ประเทศเลบานอน ทั้งสองอาศัยอยู่ในพระตำหนักที่รายล้อมด้วยเรือกสวน ระหว่างที่ลี้ภัยพระองค์มักประทานเครื่องเพชรต่าง ๆ ให้แก่พระภาติยะและภาคิไนยหลายพระองค์

เนสลีชาห์ ซุลตาน พระภาติยะได้กล่าวถึงลักษณะของนาซีเม ซุลตานไว้ว่า มีพระวรองค์แบบบาง แต่มีพระโอษฐ์ใหญ่เช่นพระชนกดูค่อนข้างน่าเกลียด แต่พอดูรวม ๆ ก็งามน่าประทับใจ

## สิ้นพระชนม์
นาซีเม ซุลตานสิ้นพระชนม์เมื่อ ค.ศ. 1947 ที่เมืองจูนิเยะฮ์ ประเทศเลบานอน พระศพถูกฝังไว้มัสยิดสุลต่านเซลิม กรุงดามัสกัส ประเทศซีเรีย และอีกหนึ่งปีต่อมา อาลี ฮาลิด พาชาก็เสียชีวิตลงที่เมืองมักกะฮ์ ประเทศซาอุดีอาระเบีย

## อ้างอิง

หมวดหมู่:บุคคลจากอิสตันบูล
หมวดหมู่:พระราชธิดาในสุลต่านออตโตมัน
รถรางโทกีวสายเซตางายะ

**รถรางโทกีวสายเซตางายะ** () เป็นระบบขนส่งมวลชนรูปแบบรถไฟรางเบา บริการเดินรถย่านเซตางายะในกรุงโตเกียว ประเทศญี่ปุ่น ดำเนินกิจการโดยโทกีว คอร์ปอเรชัน เส้นทางสายเซตางายะต่างจากเส้นทางเดินรถของบริษัทโทกีวสายอื่น ๆ เพราะสายนี้อยู่ภายใต้พระราชบัญญัติการเดินรถรางของรัฐบาลญี่ปุ่น ทั้งนี้ก็เพราะแต่เดิมสายเซตางายะเป็นทางแยกหนึ่งของทางรถไฟสายทามางาวะเดิม (คนละสายกับสายทามางาวะในปัจจุบัน)

นอกจากรถรางโทกีวสายเซตางายะแล้ว ยังมีรถรางที่เปิดให้บริการในกรุงโตเกียวอีกสายคือรถรางโทเด็งสายอารากาวะ ดำเนินกิจการโดยสำนักงานขนส่งมหานครโตเกียว

## รายชื่อสถานี

## อ้างอิง

โทกีวสายเซตางายะ
หมวดหมู่:การขนส่งระบบรางในโตเกียว
มิสอีโคอินเตอร์เนชันแนล

**มิสอีโคอินเตอร์เนชันแนล** () เป็นการประกวดนางงามระดับนานาชาติที่จัดขึ้นเป็นประจำทุกปี เริ่มจัดขึ้นครั้งแรกในปี ค.ศ. 2015 การประกวดนี้มีผู้เข้าร่วมจากหลายประเทศและดินแดน โดยมีจุดมุ่งหมายเพื่อส่งเสริมการตระหนักรู้ด้านสิ่งแวดล้อมและการท่องเที่ยว การประกวดจัดขึ้นที่ประเทศอียิปต์ และให้ความสำคัญกับแนวคิดเกี่ยวกับการพัฒนาอย่างยั่งยืนและการรณรงค์เพื่อสิ่งแวดล้อม.

ผู้ครองตำแหน่ง **มิสอีโคอินเตอร์เนชันแนล 2025** คนปัจจุบันคือ **อเล็กซี บรูคส์** (*Alexie Brooks*) จากประเทศฟิลิปปินส์ เธอได้รับตำแหน่งเมื่อวันที่ 19 เมษายน ค.ศ. 2025 ที่โรงแรมฮิลตัน เมืองอเล็กซานเดรีย ประเทศอียิปต์.

## ประวัติ
การประกวดนางงามนานาชาติมิสอีโคอินเตอร์เนชันแนล มีต้นกำเนิดจากการประกวดที่มีชื่อเดิมว่า *Miss Eco Queen* ซึ่งจัดขึ้นครั้งแรกในปี ค.ศ. 2015 ต่อมาในปี ค.ศ. 2016 ได้เปลี่ยนชื่อเป็น *Miss Eco Universe* เพื่อเพิ่มการเป็นที่รู้จักในระดับสากล และได้รับผู้เข้าร่วมมากกว่าห้าสิบประเทศ จากนั้นในปี ค.ศ. 2017 การประกวดได้เปลี่ยนชื่ออย่างเป็นทางการเป็น *Miss Eco International* ซึ่งผู้เข้าประกวดจากหลายประเทศใช้เวลาหลายสัปดาห์ร่วมกิจกรรมและแข่งขันเพื่อชิงตำแหน่งและมงกุฎนางงามสิ่งแวดล้อมสากล.

Miss Eco International เป็นการประกวดนางงามระดับนานาชาติที่ก่อตั้งโดยบริษัทผู้ผลิตสื่อชื่อ “Belleza de Eco” โดยมีวัตถุประสงค์หลักเพื่อส่งเสริมการท่องเที่ยวเชิงอนุรักษ์ทั่วโลก และสร้างความตระหนักรู้เกี่ยวกับคุณค่าของการอนุรักษ์สิ่งแวดล้อม การประกวดจัดขึ้นในฐานะเวทีที่ได้รับการยอมรับในระดับสากล ซึ่งเปิดโอกาสให้ผู้เข้าประกวดจากหลากหลายเชื้อชาติและวัฒนธรรมได้มารวมตัวกัน เพื่อเป็นตัวแทนประชาสัมพันธ์มรดกทางวัฒนธรรม ทรัพยากรธรรมชาติ และพันธกิจด้านสิ่งแวดล้อมของประเทศตนเอง.

เป้าหมายสำคัญของการประกวดคือการคัดเลือกบุคคลที่สามารถเป็นภาพลักษณ์ด้านการท่องเที่ยวเชิงนิเวศ (Ecotourism Ambassador) เพื่อเป็นตัวแทนในการส่งเสริมการตลาดและประชาสัมพันธ์การท่องเที่ยวเชิงอนุรักษ์ในระดับโลก รวมถึงแสดงให้สาธารณชนเห็นถึงแนวทางการใช้ทรัพยากรธรรมชาติอย่างยั่งยืน นอกจากนี้ การประกวดยังเป็นการส่งเสริมแนวคิด “การอนุรักษ์โลกทั้งทางสิ่งแวดล้อมและวัฒนธรรม” ผ่านการแลกเปลี่ยนประสบการณ์ของผู้เข้าประกวด โดยให้ความสำคัญกับสุขภาพทั้งทางจิตใจ ร่างกาย และจิตวิญญาณของผู้เข้าประกวดแต่ละคนซึ่งเป็นตัวแทนของประเทศของตน.

## ผู้ดำรงตำแหน่ง

### หมายเหตุ

### เรียงลำดับสัญชาติของผู้ชนะเลิศ

## ราชินีทวีปมิสอีโคอินเตอร์เนชันแนล

## ตัวแทนประเทศไทย

## ดูเพิ่ม
* รายการประกวดความงาม

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ

หมวดหมู่:การประกวดนางงาม
โรคจิตเหตุขาดไทรอยด์

**โรคจิตเหตุขาดไทรอยด์** () เป็นผลที่ไม่ค่อยสามัญเนื่องกับภาวะขาดไทรอยด์ (hypothyroidism) เช่น ในโรค Hashimoto's thyroiditis หรือในคนไข้ที่ผ่าเอาต่อมไทรอยด์ออกและไม่ทานยา thyroxine 
ต่อมไทรอยด์ที่ทำงานน้อยเกินอาจก่อภาวะสมองเสื่อมที่แย่ลงเรื่อย ๆ อาการเพ้อ และในกรณีรุนแรงประสาทหลอน โคม่า หรือภาวะโรคจิต โดยเฉพาะในคนชรา
แพทย์วิทยาต่อมไร้ท่อชาวอังกฤษริชาร์ด แอชเช่อร์ ได้สำนึกถึงอาการเช่นนี้เป็นคนแรกในปี 1949

อาการแก้ด้วยวิธีการรักษาภาวะขาดไทรอยด์ปกติด้วยฮอร์โมนไทรอยด์คือ thyroxine
ในรูปแบบ T4 ทางปาก หรือในกรณีที่เกิดฉับพลัน liothyronine ซึ่งเป็นเกลือโซเดียมของ T3
การทดแทนฮอร์โมนในคนไข้เยี่ยงนี้แก้อาการโรคจิตให้เป็นปกติ แต่อาจไม่ช่วยเรื่องความบกพร่องทางประชานเนื่องกับความเปลี่ยนแปลงทางในระบบประสาทกลาง

คำว่า "myxedema" ระบุอาการบวมน้ำที่ไม่ก่อแผลเป็น อันเป็นอาการสามัญของภาวะขาดไทรอยด์

## เชิงอรรถและอ้างอิง

* 

หมวดหมู่:อาการและอาการแสดงทั่วไป
หมวดหมู่:โรคไทรอยด์
ค่ำคืนและสายหมอก

**ค่ำคืนและสายหมอก** หรือเรียกอีกอย่างว่า **นัคท์ อุนท์ เนเบิล** () เป็นคำสั่งที่ออกมาโดยตรงจากอดอล์ฟ ฮิตเลอร์  เมื่อวันที่ 7 ธันวาคม ค.ศ. 1941 คือการกำหนดเป้าหมายของกลุ่มเคลื่อนไหวทางการเมืองและฝ่ายต่อต้าน"ผู้ให้ความช่วยเหลือ"ในสงครามโลกครั้งที่สอง ซึ่งได้ถูกคุมขังหรือถูกสังหาร ในขณะที่ครอบครัวและประชาชนที่เหลืออยู่ต่างยังไม่แน่ใจว่าชะตากรรมหรืออยู่ที่ไหนของผู้กระทำผิดที่ถูกกล่าวหาโดยรัฐนาซี ผู้ที่ตกเป็นเหยื่อได้หายตัวไปในช่วงปฏิบัติการค่ำคืนและสายหมอกอย่างเงียบเชียบและไร้ร่องรอยในการแกะรอยค้นหาได้เลย

หมวดหมู่:คำสั่งโดยอดอล์ฟ ฮิตเลอร์
หมวดหมู่:อาชญากรรมสงครามโลกครั้งที่สอง
หมวดหมู่:เหตุการณ์ในเดือนธันวาคม พ.ศ. 2484
จังหวัดแบร์กาโม

**จังหวัดแบร์กาโม** () เป็นจังหวัดหนึ่งในแคว้นลอมบาร์เดีย ประเทศอิตาลี ตั้งอยู่ทางตะวันออกเฉียงเหนือของนครมิลาน ทิศเหนือของจังหวัดตั้งอยู่บริเวณรอยต่อกับเทือกเขาแอลป์ เกษตรกรรมที่สำคัญในจังหวัดนี้ได้แก่ข้าวโพด, ไวน์, ธัญพืช, ข้าว และลินิน

หมวดหมู่:จังหวัดในแคว้นลอมบาร์เดีย
ยากูซ่าคิวามิ

***ยากูซ่าคิวามิ*** () เป็นวิดีโอเกมแนวต่อสู้-ผจญภัยที่พัฒนาโดยเซก้า ตัวเกมเป็นเป็นการนำเกม *[[ยากูซ่า (วิดีโอเกม)|ยากูซ่า]]* ซึ่งเป็นเกมภาคแรกในซีรีส์เกม *[[ยากูซ่า (ชุดวิดีโอเกม)|ยากูซ่า]]* บนเครื่องเพลย์สเตชัน 2 ที่เคยวางจำหน่ายใน ค.ศ. 2005 นำมาทำใหม่ *ยากูซ่าคิวามิ* วางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ใน ค.ศ. 2016 ซึ่งต่อมาตัวเกมได้วางจำหน่ายในภูมิภาคอเมริกาเหนือและยุโรปสำหรับเครื่องเพลย์สเตชัน 4 ใน ค.ศ. 2017 ตัวเกมเวอร์ชันพอร์ตลงไมโครซอฟท์ วินโดวส์ วางจำหน่ายในวันที่ 19 กุมภาพันธ์ ค.ศ. 2019 และวางจำหน่ายบนเอกซ์บอกซ์วันในวันที่ 21 เมษายน ค.ศ. 2020 โดยรูปแบบการเล่นได้รับการปรับปรุงให้คล้ายกับเกม *[[ยากูซ่า 0]]* ที่เป็นเกมภาคก่อนซึ่งเป็นการเพิ่มความลึกให้กับระบบการต่อสู้

เซก้ามีความคิดที่จะรีเมคเกม *ยากูซ่า* ภาคแรกใน ค.ศ. 2015 ซึ่งเป็นส่วนหนึ่งของการครบรอบ 10 ปีของซีรีส์ แต่ไม่แน่ใจเกี่ยวกับการพัฒนาเนื่องจากทีมของพวกเขามุ่งเน้นที่การพัฒนาเกม *ยากูซ่า 0* หลังจากความสำเร็จของ *ยากูซ่า 0* เซก้าจึงเริ่มงานรีเมคเกมภาคแรกและสร้างองค์ประกอบใหม่ให้กับเนื้อเรื่อง ในขณะที่พยายามทำให้สนุกกว่าเกมดั้งเดิม ตัวเกมได้รับการตอบรับอย่างดี นักวิจารณ์ยกย่องความเรียบง่ายของเกมเพลย์ แต่มีการวิจารณ์ผสมกันด้วยการจัดการเรื่องราวและการเว้นจังหวะ อย่างไรก็ตามยังมีเกมที่สร้างใหม่จากเกมภาคสองในชื่อว่า *[[ยากูซ่าคิวามิ 2]]* ซึ่งได้วางจำหน่ายเช่นกัน

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:เกมสำหรับเพลย์สเตชัน 3‎
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมโอเพนเวิลด์
หมวดหมู่:ยากูซ่า (เกมชุด)
หมวดหมู่:วิดีโอเกมที่มีฉากในโตเกียว
สงครามมิทริเดทีส

**สงครามมิทริเดทีส** เป็นความขัดแย้งสามครั้งระหว่างสาธารณรัฐโรมันกับพระเจ้ามิทริเดทีสที่ 6 กษัตริย์แห่งราชอาณาจักรพอนตัสที่ครอบครองพื้นที่รอบทะเลดำ สงครามครั้งนี้เกิดขึ้นระหว่าง 88–63 ปีก่อนคริสตกาล มูลเหตุมาจากพระเจ้ามิทริเดทีสผนวกมณฑลเอเชียของโรมันเข้ากับอาณาจักรของพระองค์ ตามด้วยการสังหารหมู่เอเชียติกเวสเปอร์ หรือชาวโรมันที่อาศัยอยู่ในหลายเมืองในอานาโตเลีย สงครามมิทริเดทีสครั้งที่หนึ่งจึงอุบัติขึ้นเมื่อโรมส่งกองทัพมายึดดินแดนคืน แม้จะต้องเผชิญกับการลุกฮือในกรีซและดินแดนอื่น ๆ โดยมีพระเจ้ามิทริเดทีสหนุนหลัง และความขัดแย้งภายในโรมระหว่างฝ่ายออปติเมตส์กับปอปปูเลรีส แต่สงครามครั้งแรกที่เริ่มขึ้นใน 88 ปีก่อนคริสตกาลจบลงด้วยชัยชนะของโรม ทั้งสองฝ่ายลงนามในสนธิสัญญาดาร์ดานอส ซึ่งระบุให้เขตแดนทั้งสองฝ่ายกลับไปเหมือนก่อนสงคราม

เนื่องจากสนธิสัญญาดาร์ดานอสให้ผลประโยชน์ในเอเชียน้อยแก่โรมไม่มาก ลูกิอุส ลิกินิอุส มูเรนา แม่ทัพโรมซึ่งได้รับคำสั่งให้ยึดดินแดนคืนจึงก่อสงครามครั้งที่สองใน 83 ปีก่อนคริสตกาล  เมื่อทราบข่าวมูเรนารุกรานดินแดนของตน พระเจ้ามิทริเดทีสส่งแม่ทัพกอร์ดิอุสให้มายึดดินแดนคืนจนปะทะกับทัพโรมัน มูเรนาที่พ่ายแพ้หนีไปฟรีเจียและได้รับคำสั่งจากกงสุลซัลลาให้เลิกทัพเนื่องจากพระเจ้ามิทริเดทีสไม่ได้ละเมิดสนธิสัญญา สงครามครั้งที่สองจบลงใน 81 ปีก่อนคริสตกาลด้วยชัยชนะของพอนตัส และมูเรนาถอนทัพกลับโรม

73 ปีก่อนคริสตกาล ทัพพระเจ้ามิทริเดทีสปะทะกับทัพโรมันที่นำโดยมาร์กุส เอาเรลิอุส กอตตาและได้รับชัยชนะในยุทธการที่แคลซีดอน ยุทธการครั้งนี้เป็นการปะทะกันครั้งแรกในสงครามครั้งที่สาม ครั้งนี้พระเจ้ามิทริเดทีสเป็นพันธมิตรกับสมเด็จพระเจ้าไทกราเนสมหาราชแห่งอาณาจักรอาร์มีเนียผู้มีกองทัพที่แข็งแกร่ง ด้านโรมส่งกงสุลลูกัลลัสเป็นผู้นำทัพ ลูกัลลัสประสบชัยชนะเหนือทัพพอนตัสและอาร์มีเนียในยุทธการที่คาบิราและไทกราโนเซอร์ตา แต่การรุกไปข้างหน้าหยุดชะงักหลังลูกัลลัสพ่ายในยุทธการที่อาร์ตาซาตาและเซลา อีกด้านหนึ่ง ปอมปีย์ กงสุลโรมันอีกคนสามารถปราบโจรสลัดซีลีเชียที่สนับสนุนโดยพระเจ้ามิทริเดทีสได้สำเร็จ ทำให้ปอมปีย์ได้ขึ้นเป็นผู้นำทัพแทนลูกัลลัส ต่อมาปอมปีย์ร่วมมือกับพระเจ้าฟราอาเตสที่ 3 แห่งจักรวรรดิพาร์เธีย บุกพอนตัสและอาร์มีเนียจนสามารถยึดภูมิภาคเมดิเตอร์เรเนียนตะวันออกได้เกือบทั้งหมด สงครามครั้งนี้จบลงเมื่อพระเจ้าไทกราเนสยอมจำนนต่อโรม ด้านพระเจ้ามิทริเดทีสที่หลบหนีไปไครเมียเพื่อหวังจะตั้งทัพมาสู้กับโรมใหม่ประสบความล้มเหลว จึงพยายามกระทำอัตวินิบาตกรรมแต่ไม่สำเร็จ สุดท้ายพระเจ้ามิทริเดทีสสั่งให้ทหารปลงพระชนม์พระองค์ หลังสงครามโรมได้อาณาจักรอาร์มีเนียของพระเจ้าไทกราเนสและอาณาจักรราชวงศ์แฮสโมเนียในยูเดียมาเป็นรัฐบริวาร และรวมอาณาจักรพอนตัสเข้ากับบิธีเนีย กลายเป็นมณฑลบิธีเนียและพอนตัส

## อ้างอิง

หมวดหมู่:สงครามสมัยโบราณ
หมวดหมู่:สาธารณรัฐโรมัน
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับทวีปยุโรป
พะทรอคลัส

[thumb|300px|จิตรกรรม ''พะทรอคลัส'' โดย[ฌัก-หลุยส์ ดาวีด]]

ในเทพปกรณัมกรีก **พะทรอคลัส** () หรือ **ปาโตรโกลส** (กรีกโบราณ: Πάτροκλος) เป็นสหายสนิทและเพื่อนร่วมออกศึกของอคิลลีส เขาเป็นโอรสของท้าวมานีเชียสแห่งแคว้นโอปุส ท้าวมานีเชียสยกเขาให้แก่ท้าวพีลยูสแห่งไทอา ซึ่งท้าวพีลยูสทรงตั้งชื่อเจ้าชายน้อยว่าพะทรอคลัส ทั้งอคิลลีสและพะทรอคลัสจึงเติบโตขึ้นมาด้วยกันตั้งแต่เด็ก พะทรอคลัสที่อายุมากกว่าจึงเป็นเสมือนพี่ชายและผู้ให้คำปรึกษาแก่อคิลลีส

ผู้เป็นดั่งพะโทรคลิสที่มีตัวตนอยู่จริง คือเฮฟีสเทียน สหายสนิทของอเล็กซานเดอร์มหาราช

## สงครามกรุงทรอย
ในมหากาพย์อีเลียดบทสงครามกรุงทรอย เมื่อทหารทรอยสามารถผลักดันทหารกรีกเมอร์มิดอนจนเกือบจะถึงจุดเทียบกองเรือของทหารกรีกเมอร์มิดอน พะทรอคลัสเอ่ยปากกับอคิลลีสเพื่ออาสาจะนำทหารกรีกเมอร์มิดอนออกต่อต้านทหารทรอยให้ถอยห่างจากกองเรือ อคิลลีสยอมตามนั้น และมอบชุดเกราะของตนที่ได้รับมาจากพระบิดาให้แก่พะทรอคลัส เพื่อให้พะทรอคลัสปลอมตัวเป็นอคิลลีส อคิลลีสสั่งพะทรอคลัสกลับมาหาตนเมื่อผลักดันพวกรอยกลับไปได้แล้ว 

เมื่อพะทรอคลัสใส่ชุดเกราะของอคิลลีสออกไปรบ สถานการณ์รบก็กลับตาลปัตร ทหารกรีกเมอร์มิดอนสามารถรุกตีจนทหารทรอยหนีกลับเข้ากำแพงเมือง แต่พะทรอคลัสไล่ตามทหารทรอยไปจนถึงหน้าประตูเมืองกรุงทรอย และฆ่าชาวทรอยและพันธมิตรไปมากมาย ซึ่งรวมถึงซาร์ปีดันบุตรแห่งซูส ทำให้ระหว่างต่อสู้นั้นเอง เทพอะพอลโลริบรอนความเก่งกาจของพะทรอคลัส เขาถูกฆ่าตายด้วยทวนโดยเจ้าชายเฮกเตอร์

## ความสัมพันธ์กับอคิลลีส
thumb|300px|จิตรกรรม ''ความตายของพะทรอคลัส'' โดย Nikolay Ge
ความสัมพันธ์ที่แท้จริงระหว่างอคิลลีสกับพะทรอคลัสนั้นยังเป็นที่ถกเถียงกันทั้งในสมัยคลาสสิกและสมัยใหม่ ถึงแม้ในหนังสือ *Iliad* เน้นย้ำความสัมพันธ์จุดนี้ในแง่สหายผู้ภักดีเป็นพิเศษ แต่ก็ไม่ได้ระบุว่าทั้งสองเป็นคู่รักกัน ฝ่ายโฮเมอร์เองก็ไม่ได้กล่าวถึงว่าอคิลลิสและสหายพะทรอคลัสเป็นคู่รักเช่นกัน ถึงกระนั่น นักวิจารณ์สมัยคลาสสิกมักวิจารณ์ในมุมมองของวัฒนธรรมตนเท่านั้น แต่สำหรับวัฒนธรรมกรุงเอเธนส์ของกรีกในศตวรรษที่ 5 ก่อนคริสตกาล ความสัมพันธ์แบบลึกซึ้งระหว่างชาย-ชายจะเรียกว่า *[[เปเดราสตีส]]* (παίδἐραστής) อย่างเช่นที่เพลโตเคยสรุปไว้ในหนังสือ *Symposium* ว่าอคิลลีสกับพะทรอคลัสเป็นคู่รักกัน หรือสรุปไว้ในหนังสือ *Phaedrus* ว่าอคีลลิสนั้นมีอายุน้อยกว่าและมีรูปโฉมงามกว่าพะทรอคลัส ดังนั้นอคีลลิสจึงรับบทบาทผู้ถูกรัก (*eromenos*) และพะทรอคลัสรับบทบาทผู้รัก (*erastes*) แต่ขณะเดียวกัน สมัยกรีกโบราณไม่มีศัพท์ที่ใช้แบ่งแยกรักต่างเพศกับรักร่วมเพศอย่างชัดเจน จึงอาจอนุมานได้ทั้งสองทางไม่ว่าพวกเขาอาจชอบทั้งเพศชายและเพศหญิงก็ย่อมเป็นไปได้

## อ้างอิง

หมวดหมู่:อีเลียด
หมวดหมู่:บุคคลในตำนานเทพปกรณัมกรีก
สัญลักษณ์เยน

**สัญลักษณ์เยน** หรือ **สัญลักษณ์หยวน** (**¥**) เป็นสัญลักษณ์สกุลเงินของสกุลเงินเยนญี่ปุ่นและหยวนจีน สัญลักษณ์นี้ใช้อักษรละตินตัว Y โดยมีขีดแนวนอนคั่นกลางหนึ่งหรือสองเส้น โดยทั่วไปใช่นำหน้าจำนวนเงิน เช่น *￥50* ซึ่งต่างกันกับการเขียนจำนวนเงินโดยใช้อักษรคันจิหรืออักษรจีน ที่นำคำสกุลเงินไว้ด้านหลังจำนวนเงิน เช่น 50円 (50 เยน) และ 50元 (50 หยวน)

## อ้างอิง
พระวิหารที่สอง

**พระวิหารที่สอง** () เป็นพระวิหารศักดิ์สิทธิ์ของศาสนายูดาห์ เคยตั้งอยู่บนเนินพระวิหารในกรุงเยรูซาเลมในช่วงปี 516 ก่อนคริสตกาล จนถึงปีค.ศ. 70 พระวิหารที่สองถูกสร้างขึ้นเพื่อทดแทนพระวิหารแรก หรือที่เรียกว่าวิหารซาโลมอน ซึ่งถูกทำลายลงในปี 586 ก่อนคริสตกาลโดยจักรวรรดิกรุงบาลิโลนใหม่ กรุงเยรูซาเลมถูกยึดครองและถูกทำลายจนย่อยยับและมีการกวาดต้อนชาวยิวจำนวนมากไปยังกรุงบาบิโลน

พระวิหารที่สองถูกสร้างขึ้นอย่างง่ายโดยชาวยิวที่อพยพกลับมาจากบาบิโลนในช่วงที่เศรุบบาเบลเป็นผู้ว่าราชการมณฑลเยหุตเมดินทาของจักรวรรดิอะคีเมนิด แต่ในรัชสมัยพระเจ้าเฮโรดมหาราช ก็มีการทำใหม่ครั้งใหญ่ โครงสร้างเดิมทั้งหมดถูกครอบไว้โดยโครงสร้างใหม่ที่ใหญ่กว่าและมีความสง่ามากกว่าเดิม อย่างไรก็ตาม พระวิหารนี้ได้ถูกทำลายอีกครั้งโดยพวกโรมันในปีค.ศ. 70 เพื่อเป็นการตอบโต้การลุกฮือของชาวยิวในปกครอง รวมระยะเวลาที่ตั้งตระหง่านทั้งสิ้น 585 ปี ชาวยิวส่วนใหญ่ยังเฝ้ารอและเชื่อว่าจะมีการสร้างพระวิหารที่สามขึ้นในอนาคตเพื่อทดแทนพระวิหารที่สอง
## อ้างอิง


หมวดหมู่:สิ่งก่อสร้างในเยรูซาเลม
หมวดหมู่:สิ้นสุดในคริสต์ศตวรรษที่ 1
หมวดหมู่:ก่อตั้งในศตวรรษที่ 6 ก่อนคริสตกาล
ชีเบล คัมค็อพแทร์ เอส-100

**ชีเบล คัมค็อพแทร์ เอส-100** () เป็นอากาศยานไร้คนขับ (UAV) จากออสเตรียที่ใช้การออกแบบอากาศยานปีกหมุน

## การออกแบบและพัฒนา
ผลิตโดยบริษัทชีเบลของออสเตรีย ซึ่งได้รับการพัฒนาตั้งแต่ปี พ.ศ. 2546 ถึง 2548 ด้วยน้ำหนักบินขึ้นสูงสุด (MTOW) 200 กิโลกรัม (440 ปอนด์) ความทนทานในการบินต่อเนื่องถึง 6 ชั่วโมง (ยืดได้นานกว่า 10 ชั่วโมง เมื่อติดตั้งถังเชื้อเพลิงน้ำมันอากาศยานสำหรับเครื่องยนต์ลูกสูบเสริมภายนอก) มีความเร็วสูงสุด 220 กิโลเมตรต่อชั่วโมง (140 ไมล์ต่อชั่วโมง) และเพดานบินสูงสุด 5,500 เมตร (18,000 ฟุต) ขับเคลื่อนด้วยเครื่องยนต์ไดมอนด์ 55 แรงม้า (41 กิโลวัตต์) รวมถึงสามารถรับน้ำหนักบรรทุกได้หลากหลาย เช่น เซนเซอร์อิเล็กโทรออปติกส์ และอินฟราเรด

เมื่อวันที่ 12 มีนาคม พ.ศ. 2555 ชีเบลประกาศว่า บริษัทประสบความสำเร็จในการทดสอบเครื่องยนต์ ที่ใช้น้ำมันเชื้อเพลิงชนิดหนักที่พัฒนาโดยบริษัท ที่สามารถเปลี่ยนได้กับเครื่องยนต์ไดมอนด์มาตรฐาน เครื่องยนต์ที่ใช้น้ำมันเชื้อเพลิงชนิดหนักนี้สามารถใช้เชื้อเพลิงอากาศยานเจพี-5, เจ็ต เอ-1 หรือเจพี-8 เชื้อเพลิงเหล่านี้ ซึ่งเป็นมาตรฐานสำหรับเรือเดินทะเล มีความปลอดภัยในการจัดเก็บและจัดการมากกว่าแก๊สโซลีน

ในวันที่ 7 กุมภาพันธ์ พ.ศ. 2556 ชีเบลได้จัดเที่ยวบินทดสอบระบบเรดาร์ตรวจการณ์แตเลซกรุป ไอ-มาสเตอร์ บนคัมค็อพแทร์ที่โรงงานวีเนอร์น็อยชตัท ประเทศออสเตรีย ระบบไอ-มาสเตอร์ ที่มีน้ำหนัก 30 กิโลกรัม (66 ปอนด์) นั้นเอื้ออำนวยตัวบ่งชี้การเคลื่อนย้ายเป้าหมายภาคพื้นดิน และการทำงานของเรดาร์ช่องเปิดสังเคราะห์

## อ้างอิง

## แหล่งข้อมูลอื่น

* Schiebel website
* Camcopter S-100 at Defense-Update.com

หมวดหมู่:อากาศยานไร้คนขับออสเตรีย
หมวดหมู่:เครื่องบินชีเบล
หมวดหมู่:เฮลิคอปเตอร์ทางการทหาร
หมวดหมู่:เฮลิคอปเตอร์ไร้คนขับ
หมวดหมู่:อากาศยานทางการทหารไร้คนขับ
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดยโสธร]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบด้วยอำเภอเมืองยโสธร อำเภอทรายมูล อำเภอป่าติ้ว (เฉพาะตำบลกระจายและตำบลศรีฐาน) และอำเภอคำเขื่อนแก้ว (เฉพาะตำบลทุ่งมน)

### เขต 2
เขตเลือกตั้งที่ 2 ประกอบด้วยอำเภอค้อวัง อำเภอมหาชนะชัย อำเภอคำเขื่อนแก้ว (ยกเว้นตำบลทุ่งมน) อำเภอป่าติ้ว (ยกเว้นตำบลกระจายและตำบลศรีฐาน) และอำเภอไทยเจริญ (เฉพาะตำบลน้ำคำและตำบลคำไผ่)

### เขต 3
เขตเลือกตั้งที่ 3 ประกอบด้วยอำเภอกุดชุม อำเภอเลิงนกทาและอำเภอไทยเจริญ (ยกเว้นตำบลน้ำคำและตำบลคำไผ่)

## ดูเพิ่ม
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* เว็บไซต์อย่างเป็นทางการของสำนักงานคณะกรรมการการเลือกตั้ง

ยโสธร
หมวดหมู่:การเลือกตั้งในจังหวัดยโสธร
ลัทธิพาณิชยนิยม

**ลัทธิพาณิชยนิยม** () เป็นนโยบายเศรษฐกิจแห่งชาติที่ออกแบบมาเพื่อเน้นการส่งออกมากกว่านำเข้า นโยบายนี้มีจุดประสงค์เพื่อลดการขาดดุลบัญชีเดินสะพัด หรือให้เกินดุล ลัทธิพาณิชยนิยมยังรวมถึงนโยบายเศรษฐกิจแห่งชาติที่มีจุดประสงค์เพื่อให้มีทุนสำรองระหว่างประเทศจากการได้เปรียบดุลการค้า โดยเฉพาะสินค้าสำเร็จรูป ในประวัติศาสตร์ นโยบายนี้มักนำไปสู่สงครามและผลักดันให้เกิดการขยายอาณานิคม

ลัทธิพาณิชยนิยมมีบทบาทในยุโรปสมัยใหม่ตั้งแต่คริสต์ศตวรรษที่ 16 ถึง 18 หรือยุคก่อนอุตสาหกรรม (proto-industrialization) ก่อนที่จะเสื่อมไป แม้ว่ามีผู้ออกความเห็นว่ายังคงมีอยู่ในเศรษฐกิจประเทศอุตสาหกรรม ในรูปแบบของการแทรกแซงทางเศรษฐกิจ (economic interventionism)

## อ้างอิง

หมวดหมู่:ชาตินิยมทางเศรษฐกิจ
หมวดหมู่:การค้าระหว่างประเทศ
หมวดหมู่:ลัทธิ
ไผฟาง

**ไผฟาง** หรือ **ไผโหลว** เป็นซุ้มประตูแบบสถาปัตยกรรมจีน โดยมีวิวัฒนาการมาจากโตรณะในสถาปัตยกรรมอินเดีย ซึ่งเข้ามาในจีนพร้อมกับการเผยแผ่พระพุทธศาสนา ไผฝางมีการพัฒนารูปแบบและแพร่กนะจายไปทั่วภูมิภาค ทั้งในเกาหลี, ญี่ปุ่น และเวียดนาม

## ศัพทมูล
คำว่า "ไผฟาง" () เป็นขื่อเรียกรวม ๆ ของเขตการปกครองระดับบนสุดสองระดับในเมืองของจีนโบราณ โดยขอบเขตที่ใหญ่ที่สุดในเมืองหนึ่งคือ "ฟาง" () เทียบเท่ากับคำในภาษาอังกฤษคำว่า precinct ฟางแต่ละแห่งมีรั้วกำแพงหุ้มและมีการป้องกันอย่างแน่นหนา ในแต่ละฟางจะแบ่งออกเป็น "ไผ" () ย่อย ๆ เทียบได้กับชุมชนย่อย ๆ ในปัจจุบัน

ระบบการแบ่งการปกครองนี้มาถึงจุดที่ซับซ้อนในสมัยราชวงศ์ถัง ดั้งเดิมแล้วตำว่า "ไผฝาง" ไว้เรียกประตูเข้าแต่ละ "ฟาง" แต่ตาอมาในสมัยราชวงศ์ซ่ง ไผฟางได้เปลี่ยนไปในรูปแบบสิ่งก่อสร้างสำหรับตกแต่งเท่านั้น

## ประวัติ

โตรณะเข้าสู่เอเชียตะวันออกผ่านการเผยแผ่ศาสนาพุทธตามเส้นทางสายไหม (Silk Road transmission of Buddhism) ในจีนกลายเป็น "ไผฟาง" หรือ "โทริอิ" ในญี่ปุ่น "ฮงซัลมุน" ในเกาหลี หรือแม้แต่ "เสาชิงช้า" ในกรุงเทพมหานคร ทั้งหมดล้วนมีหน้าที่เดียวกัน ต่างกันเพียงลักษณะสถาปัตยกรรมและการตกแต่ง ไผฟางนั้นพัฒนามาจากโตรณะ ผสมผสานกับลักษณะสถาปัตยกรรมแบบจีน เช่น หลังคาหลายชั้น, เสาค้ำยันหลายเสา และทรงโค้งประตูแบบจีน การดัดแปลงของโตรณะเป็นหนึ่งในตัวอย่างของการรับวัฒนธรรมอินเดียที่พบในวัฒนธรรมของภูมิภาคเอเชียตะวันออกเฉียงใต้ซึ่งได้รับอิทธิพลจากภารตภิวัฒน์ในเอเชียตะวันออกเฉียงใต้ และในเอเชียตะวันออกได้รับวัฒนธรรมอินเดียจากการเผยแผ่ศาสนาพุทธผ่านเส้นทางสายไหม

## รูปแบบ
[thumb|ไผฟางทางเข้า[ศาลเจ้าพ่อเขาใหญ่สร้างด้วยหินสีขาว ไม่มีการลงสีตกแต่ง เป็นรูปแบบไผฟางที่พบได้ทั่วไปในศาสนสถาน]]
ไผฟางมีรูปแบบที่หลากหลาย รูปแบบที่พบมากสร้างด้วยไม้ โดยทั่วไปเสาทาสีแดง และมีคานที่ตกแต่งอย่างละเอียดสวยงาม พร้อมทั้งมีอักษรวิจิตรจีน และหลังคาประดับด้วยกระเบื้องสีสันสดใส และประดับบนยอดด้วยสิ่งมีชีวิตตามตำนาน เช่นเดียวกับที่ใช้ประดับพระราชวังจีน นอกจากนี้ยังมีไผฟางอีกรูปแบบหนึ่งที่สร้างด้วยหินหรืออิฐ ตกแต่งด้วยสีสันหรือกระเบื้องสีต่าง ๆ ส่วนไผฟางอีกแบบที่พบมากตามศาสนสถานและสุสาน ประกอบด้วยเสาและคานหินสีขาว ปราศจากการตกแต่งด้วยสีสันหรือเครื่องตกแต่งอื่น ๆ แต่พบการแกะสลักบนไผฟาง

สำหรับภายนอกบริเวณเอเชียตะวันออก ไผฟางถือเป็นสัญลักษณ์ของชุมชนชาวจีนโพ้นทะเล (ไชน่าทาวน์) ไผฟางที่ใหญ่ที่สุดที่ตั้งอยู่นอกประเทศจีนคือ "เฟรนด์ชิพอาร์คเวย์" (Friendship Archway) ที่ ไชน่าทาวน์ วอชิงตัน ดีซี

ในอดีตมีการมอบ "ไผฟางแห่งความบริสุทธิ์" (Chastity Paifangs) ให้กับม่ายที่ไม่แต่งงานจนวาระสุดท้าย เพื่อเชิดชูความซื่อสัตย์ที่มีต่อสามีผู้ล่วงลับ

## อ้างอิง

หมวดหมู่:สถาปัตยกรรมจีน
หมวดหมู่:คำและวลีภาษาจีน
หมวดหมู่:ชนิดของทางเข้าออก
ฝูงหมาป่า (ยุทธวิธีทางเรือ)

**ฝูงหมาป่า** (; ) เป็นยุทธวิธีการโจมตีจำนวนมากเพื่อปะทะกับคอนวอย ที่ใช้โดยเรืออูของครีคส์มารีเนอเยอรมันในระหว่างยุทธการแห่งแอตแลนติก

## เรือดำน้ำเยอรมัน
thumb|right|

คาร์ล เดอนิทซ์ เรียกยุทธวิธีของเขาในการสงครามเรือดำน้ำว่า*รูเด็ลทัคทิค* (Rudeltaktik) ซึ่งแปลว่า "ยุทธวิธีแห่งฝูงสัตว์" มันได้กลายเป็นที่รู้จักในภาษาอังกฤษว่า "วูล์ฟแพ็ค" (wolfpack) ซึ่งเป็นคำอุปมาที่ถูกต้อง แต่ไม่ใช่การแปลตามตัวอักษร

### ยุทธวิธี
การเคลื่อนไหวของเรืออูได้รับการควบคุมโดย*[[เบเฟลชาเบอร์แดร์อูโบท]]* (; อักษรย่อ: BdU; คำแปล: "ผู้บังคับบัญชาเรือดำน้ำ") โดยมีความใกล้ชิดมากกว่าเรือดำน้ำอเมริกา ซึ่งได้รับความเป็นอิสระอย่างยิ่งในการลาดตระเวนครั้งหนึ่ง เรือดำน้ำมักจะลาดตระเวนแยกออกจากกันอย่างสอดคล้อง และมักจะจัดให้มีสายออกในแถวที่ประสานกันขวางเส้นทางคอนวอย เพื่อประมือเรือค้าขายและเรือพิฆาตที่เปราะบางขนาดเล็กเฉพาะราย ซึ่งจะได้รับคำสั่งให้รวมตัวกันหลังจากที่ตั้งขบวนคอนวอยและแจ้งเตือนผู้บังคับบัญชาเรือดำน้ำแล้วเท่านั้น ดังนั้น*รูเด็ล* หรือฝูงหมาป่า จึงประกอบไปด้วยเรืออูจำนวนมาก ที่สามารถไปถึงจุดเกิดเหตุของการโจมตี ด้วยข้อยกเว้นของคำสั่งที่กำหนดโดยผู้บังคับบัญชาเรือดำน้ำ ผู้บัญชาการเรืออูสามารถโจมตีได้เมื่อเห็นว่าเหมาะสม บ่อยครั้งที่ผู้บัญชาการเรืออูได้รับจำนวนที่น่าจะเป็นของเรืออูที่จะแสดงตน และจากนั้นเมื่อพวกเขาได้ประชิดกับคอนวอย ก็ทำสัญญาณเรียกเพื่อดูว่ามีกี่ลำที่มาถึง หากจำนวนของพวกเขาสูงเพียงพอเมื่อเทียบกับภัยคุกคามที่คาดหมายไว้ของเรือคุ้มกันขบวนเรือ พวกเขาก็จะโจมตี

## วิธีการรับมือ
thumb|left|หน่วยคุ้มกันคอนวอย และเครื่องบินต่อต้านเรือดำน้ำ ในเดือนพฤศจิกายน ค.ศ. 1941

แม้ว่าฝูงหมาป่าจะพิสูจน์แล้วว่าเป็นภัยคุกคามร้ายแรงต่อการขนส่งของพันธมิตร แต่ฝ่ายสัมพันธมิตรก็พัฒนาวิธีการรับมือเพื่อเปลี่ยนการควบคุมเรืออูให้ต่อต้านตัวเอง สิ่งที่โดดเด่นที่สุดคือความจริงที่ว่าฝูงหมาป่าต้องการการสื่อสารทางวิทยุที่กว้างขวางเพื่อประสานงานการโจมตี สิ่งนี้ทำให้เรืออูต้องเสี่ยงต่ออุปกรณ์ที่เรียกว่าตัวค้นหาทิศทางความถี่สูง (เอชเอฟ/ดีเอฟ หรือ "ฮัฟ-ดัฟ") ซึ่งอำนวยให้กองกำลังพันธมิตรทำการตรวจสอบที่ตั้งของเรือข้าศึกที่ส่งสัญญาณและโจมตีพวกมัน นอกจากนี้ เครื่องบินคุ้มกันในอากาศที่มีประสิทธิภาพ ทั้งเครื่องบินระยะไกลพร้อมเรดาร์ และเรือบรรทุกเครื่องบินคุ้มกัน รวมถึงเรือเหาะ อำนวยให้เห็นเรืออูเป็นจุดในฐานะที่พวกมันประกบตัวคอนวอย (รอคอยการโจมตียามค่ำคืน)

## ดูเพิ่ม
* คอนวอย เอสซี 7 สำหรับเรื่องราวของหนึ่งในขบวนเรือสัมพันธมิตรแรก ที่ประสบการโจมตีจากฝูงหมาป่า

## อ้างอิง
* Peter Maas, *The Terrible Hours: The Man Behind the Greatest Submarine Rescue in History* (HarperCollins New York, 1999)
* E. B. Potter and Chester W. Nimitz, eds; *Sea Power: A Naval History* (Englewood Cliffs, N.J.: Prentice-Hall, 1960)

หมวดหมู่:ยุทธวิธีการสงครามทางเรือ
หมวดหมู่:ฝูงหมาป่าแห่งสงครามโลกครั้งที่สอง
หมวดหมู่:คาร์ล เดอนิทซ์
สวยัมภูนาถ

**สวยัมภูนาถ** (เทวนาครี: स्वयम्भू स्तूप; ) เป็นสถาปัตยกรรมทางศาสนาโบราณ ตั้งอยู่บนยอดเขาในหุบเขากาฐมาณฑุ ทางทิศตะวันตกของกรุงกาฐมาณฑุ 
สำหรับชื่อภาษาทิเบต (Wylie: *Phags.pa Shing.kun*) มีความหมายว่า 'ต้นไม้ประเสริฐ' เพราะมีต้นไม้หลายชนิดที่พบบนเนินเขา อย่างไรก็ตาม *Shing.kun* อาจเป็นการวิบัติของชื่อภาษาเนปาลสำหรับสถานที่นี้ **สวยัมภู** ที่หมายถึง 'พรั่งพรูด้วยตนเอง'

สำหรับพุทธศาสนิกชนชาวเนวาร์แล้ว สวยัมภูนาถเป็นศูนย์รวมทั้งในตำนาน เรื่องเล่า และการปฏิบัติพุทธกิจในแต่ละวัน รวมถึงอาจจะเป็นสถานที่ที่ศักดิ์สิทธิ์ที่สุดในหมู่ผู้แสวงบุญชาวพุทธอีกด้วย แต่สำหรับชาวทิเบตและผู้นับถือศาสนาพุทธแบบทิเบตแล้ว สวยัมภูนาถมีความสำคัญเป็นอันดับที่สองรองจากพุทธนาถ

สวยัมภูนาถประกอบด้วยเจดีย์ ศาลเจ้า และวัดต่าง ๆ บางที่สามารถย้อนความไปได้ถึงยุคลิจฉวี รวมถึงสิ่งที่สร้างขึ้นภายหลังอย่างอารามทิเบต พิพิธภัณฑ์ และห้องสมุด ตัวเจดีย์มีดวงตาและคิ้วของพระพุทธเจ้าวาดอยู่ ระหว่างดวงตามีเลขหนึ่ง (ในอักษรเทวนาครี) วาดให้เป็นอย่างจมูก นอกจากนี้ยังมีร้านค้า ร้านอาหาร และโฮสเทล สถานที่สามารถเข้าถึงได้สองจุด: ทางบันไดยาวทอดตรงไปสู่แท่นหลักของวัดซึ่งอยู่จากยอดเขาไปทางทิศตะวันออก และถนนสำหรับรถยนต์รอบเนินเขาจากทางทิศใต้ไปจนถึงทางเข้าทางทิศตะวันตกเฉียงใต้

## อ้างอิง

หมวดหมู่:วัฒนธรรมเนปาล
หมวดหมู่:แหล่งมรดกโลกในประเทศเนปาล
ระบบอัตโนมัติภายในบ้าน

**ระบบอัตโนมัติภายในบ้าน** (home automation) หรือ **บ้านอัจฉริยะ** (smart home) หรือ **โดโมชัน** (domotion) เป็นระบบอัตโนมัติภายในอาคารสำหรับบ้านพักอาศัยและการประยุกต์ใช้งานเพื่อสร้างความสะดวกสบายและความปลอดภัยสำหรับผู้อาศัย ระบบควบคุมการทำงานในบ้านมีหลากหลายเทคโนโลยีที่ใช้ในระบบควบคุมการทำงานอัตโนมัติในบ้าน เช่น การควบคุมแสงสว่าง การควบคุมอุณหภูมิและความชื้น การควบคุมการปิดเปิดประตูหน้าต่าง ระบบรักษาความปลอดภัย ที่ใช้ในระบบควบคุมการทำงานในบ้านอัจฉริยะ นอกจากนี้ยังสามารถเพิ่มเติมฟังก์ชันการทำงาน เช่น ระบบควบคุมความบันเทิงต่างๆ ระบบรดน้ำต้นไม้ ระบบให้อาหารสัตว์เลี้ยง ระบบความคุมแสงสว่างตามบรรยากาศต่าง เช่น บรรยากาศในการทานอาหารเย็น บรรยากาศในการจัดงานปาร์ตี้ ได้โดยง่าย 
โดยระบบอัตโนมัติภายในบ้านเป็นส่วนสำคัญหลักของอินเทอร์เน็ตของสรรพสิ่ง (IoT) โดยธุรกิจในด้านระบบอัตโนมัติภายในบ้านมีมูลค่าสูง

## การติดตั้ง
ระบบควบคุมการทำงานในบ้านมักจะเชื่อมต่ออุปกรณ์ที่ควบคุมกับฮับกลางหรือ "เกตเวย์" อินเทอร์เฟซผู้ใช้ สำหรับการควบคุมระบบใช้เทอร์มินัลติดตั้งแบบติดผนังแท็บเล็ตหรือคอมพิวเตอร์เดสก์ท็อปแอปพลิเคชันโทรศัพท์มือถือหรือเว็บอินเตอร์เฟซ ระบบควบคุมการทำงานในบ้านจะติดตั้งในช่วงของการก่อสร้างบ้าน โดยส่วนใหญ่จะเดินสายควบคุมในผนังก่อนการตกแต่งบ้าน สายควบคุมจะต่อเข้ากับเครื่องควบคุมการทำงานเพื่อควบคุมระบบต่างๆตามที่ต้องการ        

## แอปพลิเคชันและเทคโนโลยี

* การทำความร้อนการระบายอากาศและการปรับอากาศ (HVAC)
* ระบบควบคุมแสงสว่าง  
* ระบบควบคุมการรับรู้ที่มีอยู่ 
* การควบคุมอุปกรณ์และการทำงานร่วมกับ สมาร์ทกริด และ สมาร์ทมิเตอร์, การใช้ประโยชน์จากตัวอย่างเช่น, แผงโซลาร์เซลล์ที่มีกำลังการผลิตสูงในช่วงกลางวันเพื่อใช้งานเครื่องซักผ้า
* หุ่นยนต์ภายในบ้านและระบบรักษาความปลอดภัย 
* การตรวจจับการรั่วเครื่องตรวจจับควันและ CO  
* ระบบกำหนดตำแหน่งในอาคาร (IPS)  
* บ้านอัตโนมัติสำหรับผู้สูงอายุและผู้พิการ 
* การดูแลสัตว์เลี้ยงและทารกเช่นการติดตามสัตว์เลี้ยงและการเคลื่อนไหวของทารกและการควบคุมสิทธิ์การเข้าถึงสัตว์เลี้ยง  
* การควบคุมคุณภาพอากาศ ตัวอย่าง 
* ครัวอัจฉริยะและการทำอาหารที่เชื่อมโยงกัน  

## การใช้งาน
ในการตรวจสอบอุปกรณ์อัตโนมัติภายในบ้าน มีสองประการสำหรับผู้บริโภค:  

* เครือข่าย Wi-Fi ที่เชื่อมต่อกับอินเทอร์เน็ตอาจเสี่ยงต่อการแฮ็ค 
* เทคโนโลยียังอยู่ในช่วงเริ่มต้นและผู้บริโภคสามารถลงทุนในระบบที่กลายเป็น ซอฟต์แวร์ที่ถูกทอดทิ้ง ในปี 2014 Google ซื้อ บริษัท ที่ขายระบบบ้านอัตโนมัติ Revolv Hub รวมเข้ากับ Nest และในปี 2559 ปิดเซิร์ฟเวอร์ Revolv Hub ขึ้นอยู่กับการแสดงผลฮาร์ดแวร์ที่ไร้ประโยชน์        

## อ้างอิง

หมวดหมู่:งานวิศวกรรมอาคาร
หมวดหมู่:ระบบอัตโนมัติภายในอาคาร
วิทยาลัยบริติช มหาวิทยาลัยศรีปทุม

**วิทยาลัยบริติช มหาวิทยาลัยศรีปทุม** () เป็นวิทยาลัย ในสังกัดมหาวิทยาลัยศรีปทุม เป็นสอนที่มหาวิทยาลัยศรีปทุม วิทยาเขตบางเขน เปิดสอนหลักสูตรนานาชาติที่เป็นของมหาวิทยาลัยศรีปทุม ร่วมกับมหาวิทยาลัยวูล์ฟแฮมป์ตัน

## ความร่วมมือทางวิชาการ
เมื่อสำเร็จการศึกษาจากวิทยาลัยบริติช มหาวิทยาลัยศรีปทุม นักศึกษาจะได้รับ 2 ปริญญา และอีก 1 ประกาศนียบัตร คือ ปริญญาบริหารธุรกิจบัณฑิต จาก มหาวิทยาลัยวูล์ฟแฮมป์ตัน ประเทศอังกฤษ ปริญญาบริหารธุรกิจบัณฑิต (หลักสูตรนานาชาติ) จาก มหาวิทยาลัยศรีปทุม และ ประกาศนียบัตร Higher National Diploma จาก Pearson ประเทศอังกฤษ 

## หลักสูตร

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยศรีปทุม
* เว๊บไซต์วิทยาลัยบริติช มหาวิทยาลัยศรีปทุม 

## อ้างอิง
โต้วป้านเจี้ยง

**โต้วป้านเจี้ยง** (; ) เป็นเครื่องปรุงรสชนิดหนึ่งของประเทศจีน มีลักษณะเหนียวคล้ายกะปิ ทำจากถั่วปากอ้าหมักรวมกับเกลือและเครื่องเทศชนิดอื่น ๆ โต้วป้านเจี้ยงมีสองแบบได้แก่แบบเผ็ดและแบบไม่เผ็ด โต้วป้านเจี้ยงแบบเผ็ดนั้นจะผสมพริกลงไปด้วย และมีชื่อเรียกว่า *ล่าโต้วป้านเจี้ยง* () หรือโต้วป้านเจี้ยงเผ็ด โต้วป้านเจี้ยงนิยมใช้ในอาหารเสฉวน โดยชาวมณฑลเสฉวนให้ฉายาว่าเป็น "จิตวิญญาณแห่งอาหารเสฉวน"

โต้วป้านเจี้ยงที่ได้รับความนิยมมากที่สุดคือ*ผีเซี่ยนโต้วป้านเจี้ยง* () ผีเซี่ยน () หรืออำเภอผี เป็นอำเภอหนึ่งในนครเฉิงตูซึ่งเป็นแหล่งผลิตโต้วป้านเจี้ยงชนิดนี้ (อำเภอผีได้ยกฐานะขึ้นเป็นเขตผีตู () เมื่อเดือนพฤศจิกายน พ.ศ. 2559) โต้วป้านเจี้ยงทำจากถั่วที่หมักกับหัวเชื้อจนเกิดรา ลักษณะของโต้วป้านเจี้ยงจะเปลี่ยนแปลงไปตามเวลาที่ใช้หมัก โดยโต้วป้านเจี้ยงที่เริ่มหมักไม่นานจะมีสีสดและยังคงปรากฏให้เห็นเป็นเม็ด จากนั้นสีจะค่อย ๆ เข้มขึ้นจนเป็นสีน้ำตาลอมม่วง เนื้อเริ่มเนียนขึ้นเนื่องจากเมล็ดถั่วถูกย่อยสลายจากกระบวนการหมัก และทำให้เกิดรสอูมามิเข้มข้นขึ้น โต้วป้านเจี้ยงที่หมักเป็นเวลานานกว่าจะมีราคาแพงกว่า อย่างไรก็ตาม โต้วป้านเจี้ยงสามารถหมักเองได้ที่บ้านเช่นกันโดยใช้เวลาหมักอย่างน้อย 3 เดือน โต้วป้านเจี้ยงที่หมักในเชิงพาณิชย์อาจใช้เวลาหมักนานถึง 8 ปีเพื่อให้ได้รสชาติเข้มข้น

มีตำนานเล่าสืบต่อกันมาว่าโต้วป้านเจี้ยงเกิดขึ้นโดยบังเอิญขณะที่ชายคนหนึ่งขนถั่วปากอ้าเดินทางจากมณฑลฝูเจี้ยนมายังมณฑลเสฉวน ระหว่างทางถั่วปากอ้าเกิดเน่าเสีย เจ้าของถั่วจึงพยายามใช้พริกกลบกลิ่นแต่กลับกลายเป็นอาหารรสชาติดีขึ้นมา

## อ้างอิง

หมวดหมู่:เครื่องปรุงรสจีน
หมวดหมู่:อาหารหมักดอง
ฟุตบอลชิงแชมป์แห่งชาติยุโรป 2020 กลุ่มเอ

**กลุ่มเอ ของ[[ฟุตบอลชิงแชมป์แห่งชาติยุโรป 2020]]** จะแข่งขันตั้งแต่วันที่ 11 ถึง 20 มิถุนายน ค.ศ. 2021 ที่สนามกีฬาโอลิมปิก บากู และสตาดีโอโอลิมปีโก โรม กลุ่มนี้ประกอบไปด้วยตุรกี, อิตาลี ชาติเจ้าภาพ, เวลส์ และสวิตเซอร์แลนด์

## ทีม

**หมายเหตุ**

## ตารางคะแนน

ในรอบ 16 ทีมสุดท้าย
* ทีมชนะเลิศกลุ่มเอ, อิตาลี ผ่านเข้าไปเล่นกับทีมรองชนะเลิศของกลุ่มซี
* ทีมรองชนะเลิศกลุ่มเอ, เวลส์ ผ่านเข้าไปเล่นกับทีมรองชนะเลิศของกลุ่มบี
* ทีมอันดับสามของกลุ่มเอ, สวิตเซอร์แลนด์ อาจผ่านเข้าไปเล่นกับทีมชนะเลิศของกลุ่มบี หรือกลุ่มอี หรือกลุ่มเอฟ

## การแข่งขัน

### ตุรกี พบ อิตาลี


### เวลส์ พบ สวิตเซอร์แลนด์


### ตุรกี พบ เวลส์


### อิตาลี พบ สวิตเซอร์แลนด์


### สวิตเซอร์แลนด์ พบ ตุรกี


### อิตาลี พบ เวลส์


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์แห่งชาติยุโรป 2020
ฟุตบอลชิงแชมป์แห่งชาติยุโรป 2020 กลุ่มบี

**กลุ่มบี ของ[[ฟุตบอลชิงแชมป์แห่งชาติยุโรป 2020]]** จะแข่งขันตั้งแต่วันที่ 12 ถึง 21 มิถุนายน ค.ศ. 2021 ที่สนามกีฬาพาร์เกิน โคเปนเฮเกน และสนามกีฬาเครสตอฟสกี เซนต์ปีเตอร์สเบิร์ก กลุ่มนี้ประกอบไปด้วยเดนมาร์ก ชาติเจ้าภาพ, ฟินแลนด์, เบลเยียม และรัสเซีย ชาติเจ้าภาพ

## ทีม

**หมายเหตุ**

## ตารางคะแนน

ในรอบ 16 ทีมสุดท้าย
* ทีมชนะเลิศกลุ่มบี จะผ่านเข้าไปเล่นกับทีมอันดับสามของกลุ่มเอ (สวิตเซอร์แลนด์), กลุ่มดี, กลุ่มอี หรือกลุ่มเอฟ
* ทีมรองชนะเลิศกลุ่มบี จะผ่านเข้าไปเล่นกับทีมรองชนะเลิศของกลุ่มเอ, เวลส์.
* ทีมอันดับสามของกลุ่มบี อาจผ่านเข้าไปเล่นกับทีมชนะเลิศของกลุ่มอี หรือกลุ่มเอฟ

## การแข่งขัน

### เดนมาร์ก พบ ฟินแลนด์
ในนาทีที่ 43 การแข่งขันได้ถูกระงับหลังจากเครสแจน อีเรกเซิน กองกลางของเดนมาร์ก ล้มลงในสนาม อีเรกเซินถูกส่งตัวไปยังโรงพยาบาลท้องถิ่นแห่งหนึ่งและมีอาการทรงตัว ทั้งสองทีมกลับมาแข่งขันกันต่อในเวลา 20:30 น. (เวลาออมแสงยุโรปกลาง) โดยลงเล่นจนครบสี่นาทีสุดท้ายของครึ่งแรกก่อนพักครึ่งเวลาห้านาที



### เบลเยียม พบ รัสเซีย


### ฟินแลนด์ พบ รัสเซีย


### เดนมาร์ก พบ เบลเยียม


### รัสเซีย พบ เดนมาร์ก


### ฟินแลนด์ พบ เบลเยียม


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์แห่งชาติยุโรป 2020
ฟุตบอลชิงแชมป์แห่งชาติยุโรป 2020 กลุ่มซี

**กลุ่มซี ของ[[ฟุตบอลชิงแชมป์แห่งชาติยุโรป 2020]]** จะแข่งขันตั้งแต่วันที่ 13 ถึง 21 มิถุนายน ค.ศ. 2021 ที่โยฮัน ไกรฟฟ์ อาเรนา อัมสเตอร์ดัม และอาเรนานัตซียอนาเลอ บูคาเรสต์ กลุ่มนี้ประกอบไปด้วยเนเธอร์แลนด์ ชาติเจ้าภาพ, ยูเครน, ออสเตรีย และมาซิโดเนียเหนือ
## ทีม

**หมายเหตุ**

## ตารางคะแนน

ในรอบ 16 ทีมสุดท้าย
* ทีมชนะเลิศกลุ่มซี, เนเธอร์แลนด์ ผ่านเข้าไปเล่นกับทีมอันดับสามของกลุ่มดี, กลุ่มอี หรือกลุ่มเอฟ
* ทีมรองชนะเลิศกลุ่มซี, ออสเตรีย ผ่านเข้าไปเล่นกับทีมชนะเลิศของกลุ่มเอ, อิตาลี
* ทีมอันดับสามของกลุ่มซี, ยูเครน อาจผ่านเข้าไปเล่นกับทีมชนะเลิศของกลุ่มอี หรือกลุ่มเอฟ

## การแข่งขัน

### ออสเตรีย พบ มาซิโดเนียเหนือ


### เนเธอร์แลนด์ พบ ยูเครน


### ยูเครน พบ มาซิโดเนียเหนือ


### เนเธอร์แลนด์ พบ ออสเตรีย


### มาซิโดเนียเหนือ พบ เนเธอร์แลนด์


### ยูเครน พบ ออสเตรีย


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์แห่งชาติยุโรป 2020
สถาปัตยกรรมฮกเกี้ยน

[thumb|[วัดลู่กังหลงซาน สาางด้วยสถาปัตยกรรมฮกเกี้ยน]]
**สถาปัตยกรรมฮกเกี้ยน**, **สถาปัตยกรรมฮกโล้** หรือ **สถาปัตยกรรมหมินนัน** หมายถึงรูปแบบสถาปัตยกรรมของชาวฮกเกี้ยน ซึ่งเป็นกลุ่มชาวจีนย่อยฮั่นซึ่งมีประชากรอยู่เป็นหลักในจีนตอนใต้ แถบมณฑลฝูเจี้ยน มาตั้งแต่สมัยประวัติศาสตร์ รูปแบบสถาปัตยกรรมฮกเกี้ยนคล้ายคลึงกับสถาปัตยกรรมจีนฮั่นที่อยู่รอบฝูเจี้ยน แต่ก็มีลักษณะพิเศษบางประการที่พบได้เฉพาะในสถาปัตยกรรมฮกเกี้ยนอยู่ที่ทำให้เมื่อมองแล้วจะเห็นความแตกต่างชัดเจนในสิ่งก่อสร้างแบบฮกเกี้ยนและไต้หวัน เทียบกับสถาปัตยกรรมแบบอื่น ๆ 

## หลังคาหางแฉก
**หลังคาหางแฉก** หรือ **หลังคาหางนกนางแอ่น** () เป็นลักษณะที่พบได้เป็นหลักในสถาปัตยกรรมฮกเกี้ยนและจะพบได้ยากมากในสถาปัตยกรรมฮั่นที่ไม่ใช่แบบฮกเกี้ยน หลังคาหางแฉกมีลักษณะเป็นหลังคาที่มีสันโค้งขึ้น คล้ายกับหางของนกนางแอ่น โดยมีองศาการโค้งที่แตกต่างกันไปในแต่แห่ง ด้านบนของสันมีการประดับตกแต่งอย่างวิจิตร ลักษณะนี้มีจุดเริ่มต้นในคริสต์ศตวรรษที่ 16 ในสมัยราชวงศ์หมิง ซึ่งชาวฮกเกี้ยนร่ำรวยขึ้นอย่างรวดเร็วจากการค้าขายกับพ่อค้ายุโรป จึงนิยมสร้างบ้านและอาคารเพื่อสแดงออกถึงความมั่งคั่งของตน ทำให้เกิดลักษณะทางสถาปัตยกรรมที่หรูหรานี้ขึ้น ลักษณะที่มีสีสันสดใสและเด่นชัดนี้พบในวัดสำคัญ, คฤหาสน์ และหอบรรพบุรุษ

ไฟล์:Thian Hock Keng Temple - entrance.jpg|วัดเทียนฮกเก๋ง สิงคโปร์
ไฟล์:Singang Fengtian Temple 20081012.jpg|วัดม่าจ้อโป๋แห่งหนึ่งในไต้หวัน
ไฟล์:鎮福社.JPG|หลังคาหลังนกนางแอ่นบนศาลเจ้าที่ถู่ที้กงแห่งหนึ่งในเกาสยง ไต้หวัน


## งานแกะสลักเครื่องเคลือบตัด
**งานแกะสลักเครื่องเคลือบตัด** () เป็นงานที่พบได้ทั่วไปในสถาปัตยกรรมฮกเกี้ยนและสถาปัตยกรรมเวียดนาม ศิลปินเครื่องเคลือบดั้งเดิมจะนำเครื่องเคลือบต่าง ๆ เช่นถ้วยและชาม มาตัดหรือป่นเป็นชิ้นส่วนเล็ก ๆ และนำชิ้นส่วนเหล่านี้ไปติดกับอาคารหรืองานแกะสลักเพื่อตกแต่ง ลักษณะศิลปะที่พบได้ตามองค์ประกอบต่าง ๆ ของอาคาร เช่น สันหลังคา, ขอบหน้าต่าง หรือประตู งานศิลปะพวกนี้มักแสดงถึงพืช, สัตว์ และสิ่งมีชีวิตในตำนานจีน

ไฟล์:Ximen Memorial Temple of Lord Guan 08 2013-09.JPG|มังกรจีน
ไฟล์:Nanfeng Ancestral Temple 11 2013-09.JPG|งานตกแต่งเหนือซุ้มประตู
ไฟล์:北埔 慈天宮 屋瓦.JPG|งานตกแต่งแสดงตำนานจีน


## ดูเพิ่ม
* สถาปัตยกรรมไต้หวัน
* สถาปัตยกรรมสิงคโปร์
* สถาปัตยกรรมกวางตุ้ง
* สถาปัตยกรรมจีนแคะ

## อ้างอิง

หมวดหมู่:สถาปัตยกรรมจีน
ซาลามแอร์

**ซาลามแอร์** (, **) เป็น สายการบินต้นทุนต่ำ แห่งแรกของรัฐสุลต่าน โอมาน มีสำนักงานใหญ่และฐานการบินหลัก ณ ท่าอากาศยานนานาชาติมัสกัต ชื่อของสายการบินมาจากคำว่า ซาลาม ซึ่งเป็นคำทักทายในภาษาอาหรับ

## ประวัติ
บริษัทพัฒนาและลงทุนแห่งชาติมัสกัต เป็นเจ้าของสายการบินซาลามแอร์  โดยเริ่มจากการชนะการประกวดหน่วยงานรัฐในปี พ.ศ. 2559  โดยเริ่มก่อตั้งในปี 2557 ระหว่างกองทุนสำรองทั่วไปของเทศบาลมัสกัต และกองทุนบำเหน็จบำนาญ โดยเกิดจากสำนักงานการบินและพลเรือนแห่งโอมานได้เชิญบริษัทข้างต้นเข้าประมูลในปี พ.ศ. 2558 สำหรับผู้ประกอบการที่ต้องการทำสายการบินต้นทุนต่ำเชิงพาณิชย์ในโอมาน

ในช่วงเริ่มแรกสายการบินใช้เครื่อง แอร์บัส เอ320-200 จำนวน 3 ลำ ที่เช่าจากกลุ่มสายการบินลาตัม จากอเมริกาใต้ โดยเครื่องบินลำแรกเดินทางถึงโอมานวันที่ 18 พฤศจิกายน 2559 ซึ่งตรงกับวันชาติของประเทศ สายการบินเริ่มเปิดให้บริการระหว่างเมืองของโอมานในช่วงแรก โดยบินระหว่าง มัสกัต และ เศาะลาละฮ์ เดินทางเที่ยวแรกในวันที่ 30 มกราคม 2560 และเที่ยวบินระหว่างประเทศเที่ยวแรกบินจาก มัสกัต ไป ดูไบ วันที่ 28 กุมภาพันธ์ 2560 โดยช่วงแรกบินไปยัง  ท่าอากาศยานนานาชาติอัลมักตุม (ดูไบเวิลด์เซนทรัล) แต่หลังจากนั้นในเดือนตุลาคม 2560 สายการบินได้ทำการเปลี่ยนไปลงที่  ท่าอากาศยานนานาชาติดูไบ แทน หลังจากให้บริการมาได้ระยะหนึ่ง ซาลาแอร์เริ่มเป็นเส้นทางการบินไปยัง  ญิดดะฮ์, อัลมะดีนะฮ์ และ อัฏฏออิฟ ประเทศซาอุดีอาระเบีย และเส้นทางไปยัง  การาจี, มุลตาน, ซิอัลโกต ในประเทศปากีสถาน แผนหลังจากนั้นก็เปิดเส้นทางการบินมายังรัฐกาตาร์   ท่าอากาศยานนานาชาติฮะมัด

## เส้นทางการบิน
[thumb|[แอร์บัส เอ320|แอร์บัส เอ320-200 ของซาลามแอร์]]
สายการบินซาลามแอร์ให้บริการเที่ยวบินสู่จุดหมาย ดังต่อไปนี้:

## ฝูงบิน
ณ เดือนธันวาคม ค.ศ. 2025 ซาลามแอร์มีเครื่องบินประจำการในฝูงบินดังนี้:



## อ้างอิง

## แหล่งข้อมูลอื่น

*

หมวดหมู่:สายการบินสัญชาติโอมาน
หมวดหมู่:สายการบินที่ก่อตั้งในปี พ.ศ. 2559
หมวดหมู่:ตราสินค้าโอมาน
หมวดหมู่:สายการบินต้นทุนต่ำ
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบด้วยอำเภอเมืองพะเยาและอำเภอแม่ใจ

ทั้งนี้ หลังจากที่ผู้ได้รับเลือกตั้ง ร้อยเอกธรรมนัส พรหมเผ่า ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา  และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง

### เขต 2
เขตเลือกตั้งที่ 2 ประกอบด้วยอำเภอจุน อำเภอเชียงคำและอำเภอภูซาง 

### เขต 3
เขตเลือกตั้งที่ 3 ประกอบด้วยอำเภอภูกามยาว อำเภอดอกคำใต้ อำเภอเชียงม่วนและอำเภอปง

ทั้งนี้ หลังจากที่ผู้ได้รับเลือกตั้ง นายจีรเดช ศรีวิราช ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา  และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* เว็บไซต์อย่างเป็นทางการของสำนักงานคณะกรรมการการเลือกตั้ง

พะเยา
หมวดหมู่:การเลือกตั้งในจังหวัดพะเยา
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**การเลือกตั้ง[[สมาชิกสภาผู้แทนราษฎรจังหวัดสิงห์บุรี]] พ.ศ. 2548** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 1 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### ผลการเลือกตั้งแบบบัญชีรายชื่อ (รวมทั้งจังหวัดสิงห์บุรี)

### ผลการเลือกตั้งแบบบัญชีรายชื่อ (รายเขตเลือกตั้ง)

### ผลการเลือกตั้งแบบแบ่งเขต (รวมทั้งจังหวัดสิงห์บุรี)

### ผลการเลือกตั้งแบบแบ่งเขต (รายเขตเลือกตั้ง)

## ผลการเลือกตั้งแบบบัญชีรายชื่อ
**ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสิงห์บุรี**

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 30,141
| 23.82

|-
| bgcolor="" |
| align="left" |กิจสังคม (2)
| 193
| 0.15

|-
| bgcolor="E9E9E9" |
| align="left" |พัฒนาชาติไทย (3)
| 255
| 0.20

|-
| bgcolor="" |
| align="left" |ประชาธิปัตย์ (4)
| 10,007
| 7.91

|-
| bgcolor="E9E9E9" |
| align="left" |ประชาชนไทย (5)
| 98
| 0.08

|-
| bgcolor="E9E9E9" |
| align="left" |คนขอปลดหนี้ (6)
| 446
| 0.35

|-
| bgcolor="E9E9E9" |
| align="left" |ธรรมชาติไทย (7)
| 143
| 0.11

|-
| bgcolor="E9E9E9" |
| align="left" |แผ่นดินไทย (8)
| 311
| 0.25

|-
| bgcolor="" |
| align="left" |ไทยรักไทย (9)
| **79,447**
| **62.79**

|-
| bgcolor="E9E9E9" |
| align="left" |ความหวังใหม่ (10)
| 180
| 0.14

|-
| bgcolor="" |
| align="left" |มหาชน (11)
| 2,016
| 1.59

|-
| bgcolor="" |
| align="left" |ประชากรไทย (12)
| 180
| 0.14

|-
| bgcolor="E9E9E9" |
| align="left" |ไทยช่วยไทย (13)
| 195
| 0.15

|-
| bgcolor="E9E9E9" |
| align="left" |แรงงาน (14)
| 225
| 0.18

|-
| bgcolor="E9E9E9" |
| align="left" |ชาติประชาธิปไตย (15)
| 258
| 0.20

|-
| bgcolor="E9E9E9" |
| align="left" |กสิกรไทย (16)
| 72
| 0.06

|-
| bgcolor="E9E9E9" |
| align="left" |ทางเลือกที่สาม (17)
| 48
| 0.04

|-
| bgcolor="E9E9E9" |
| align="left" |รักษ์ถิ่นไทย (18)
| 170
| 0.13

|-
| bgcolor="E9E9E9" |
| align="left" |พลังเกษตรกร (19)
| 2,026
| 1.60

|-
| bgcolor="E9E9E9" |
| align="left" |พลังประชาชน (20)
| 113
| 0.09

|-
| colspan="4" bgcolor="#E9E9E9"|
|-
|align=left colspan=2|บัตรดี
| 126,524
| 95.83

|-
|align=left colspan=2|บัตรเสีย
| 4,303
| 3.26

|-
|align=left colspan=2|ไม่ประสงค์ลงคะแนน
| 1,205
| 0.91

|-
|align=left colspan=2|**ผู้มาใช้สิทธิ์เลือกตั้ง**
| **132,032**
| **78.26**

|-
|align=left colspan=2|**ผู้มีสิทธิ์เลือกตั้ง**
| **168,703**
| **100.00**
|}

## ผลการเลือกตั้งแบบแบ่งเขต

### เขตเลือกตั้งที่ 1
ประกอบไปด้วยจังหวัดสิงห์บุรีทั้งจังหวัด

## ดูเพิ่ม
* จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
* จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

## อ้างอิง

สิงห์บุรี
หมวดหมู่:การเลือกตั้งในจังหวัดสิงห์บุรี
แผ่นอาระเบีย

**แผ่นอาระเบีย** () เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก 

แผ่นอาระเบียเป็นหนึ่งในสามแผ่นเปลือกโลก (แผ่นแอฟริกา แผ่นอาระเบีย และแผ่นอินเดีย) ที่มีการเคลื่อนที่ไปทางเหนือและชนกับแผ่นยูเรเชียในประวัติศาสตร์ธรณีวิทยาในปัจจุบัน ลักษณะนี้เป็นผลให้เกิดการรวมกันของชิ้นแผ่น และเกิดเทือกเขาที่ทอดตัวตามแนวตั้งแต่ทิศตะวันตก คือ เทือกเขาพิรินี ตั้งแต่ยุโรปใต้ไปจนถึงประเทศอิหร่าน เกิดเป็นภูเขาอัลโบร์ซและภูเขาซาโกรส ไปจนถึงเทือกเขาหิมาลัยและเทือกเขาในเอเชียตะวันออกเฉียงใต้

## ขอบเขต
thumb|แผ่นยูเรเซีย, แผ่นอานาโตเลีย และแผ่นอาระเบีย (บริเวณสีม่วง)
แผ่นอาระเบียประกอบด้วยคาบสมุทรอาหรับเป็นส่วนมาก ตัวแผ่นขยายไปด้านตะวันตกจนถึงคาบสมุทรไซนายและทะเลแดง และขยายไปทางเหนือจนถึงลิแวนต์ โดยมีขอบเขตดังต่อไปนี้
* ทางทิศตะวันออกติดกับแผ่นอินเดียที่แนวรอยแตกโอเวน
* ทางทิศใต้ติดกับแผ่นแอฟริกาไปทางฝั่งตะวันตก และติดกับแผ่นโซมาเลียและแผ่นอินเดียไปทางฝั่งตะวันออก
* ทางทิศตะวันตกติดกับแนวรอยเลื่อนด้านข้างที่เป็นเขตของแผ่นแอฟริกา เรียกว่า การเคลื่อนผ่านทะเลเดดซี (DST) และเขตเคลื่อนที่แยกออกจากกันกับแผ่นแอฟริกา เรียกว่า รอยแตกทะเลแดง ซึ่งทอดตัวตามยาวในทะเลแดง
* ทางทิศเหนือติดกับแนวลู่เข้าหากันของแผ่นอานาโตเลียและแผ่นยูเรเชีย

## ประวัติ
แผ่นอาระเบียเคยเป็นส่วนหนึ่งของแผ่นแอฟริกาในระหว่างส่วนมากของบรมยุคฟาเนอโรโซอิก (มหายุคพาลีโอโซอิกถึงมหายุคซีโนโซอิก) จนถึงในสมัยโอลิโกซีนของมหายุคซีโนโซอิก การแตกในทะเลแดงเริ่มขึ้นในสมัยอีโอซีน แต่การแยกของแอฟริกาและอาหรับนั้นเกิดขึ้นเมื่อประมาณ 25 ล้านปีที่แล้วในสมัยโอลิโกซีน และตั้งแต่นั้นมา แผ่นอาระเบียก็ได้เคลื่อนตัวไปทางแผ่นยูเรเซียอย่างช้า ๆ ขณะที่ช่องเปิดในรอยแตกทะเลแดงนั้นนำไปสู่การเกิดขึ้นของกิจกรรมภูเขาไฟอย่างกว้างขวาง มีภูเขาไฟขนาดใหญ่ในพื้นที่ เรียกว่า โอล์เดอร์ฮาร์รัต (Older Harrats) เช่น ภูเขาไฟฮาร์รัตไคฮ์ยบาร์ และภูเขาไฟฮาร์รัตราฮัต ครอบคลุมพื้นที่ขนาดใหญ่ของแผ่นอาระเบียด้านตะวันตก กิจกรรมภูเขาไฟบางแห่งยังคงดำเนินอยู่อย่างต่อเนื่อง โดยเฉพาะบริเวณโดยรอบเมืองอัลมะดีนะฮ์ และมีการปะทุของภูเขาไฟอย่างสม่ำเสมอภายในทะเลแดง

การชนระหว่างแผ่นอาระเบียและแผ่นยูเรเซียกำลังผลักดันภูเขาซาโกรสในประเทศอิหร่านขึ้น และเนื่องจากการชนกันของแผ่นทั้งสอง ทำให้เมืองหลายเมืองกำลังตกอยู่ในอันตราย เช่น เมืองในภาคตะวันออกเฉียงใต้ของประเทศตุรกี (ซึ่งอยู่บนแผ่นอาระเบีย) โดยอันตรายนั้นประกอบไปด้วยแผ่นดินไหว สึนามิ และภูเขาไฟ

## ประเทศ
ประเทศที่ตั้งอยู่บนแผ่นอาระเบีย ประกอบด้วย บางส่วนของประเทศอิรัก, ลิแวนต์ (ภาคตะวันออกของประเทศเลบานอน ประเทศซีเรีย และประเทศจอร์แดน) ทั้งหมดของคาบสมุทรอาหรับ (ประเทศซาอุดีอาระเบีย สหรัฐอาหรับเอมิเรตส์ ประเทศโอมาน ประเทศกาตาร์ ประเทศบาห์เรน ประเทศคูเวต ประเทศเยเมน) และประเทศจิบูตีของจะงอยแอฟริกา

## อ้างอิง

หมวดหมู่:ธรณีวิทยาของมหาสมุทรอินเดีย
หมวดหมู่:ธรณีวิทยาของเอเชีย
หมวดหมู่:แผ่นธรณีแปรสัณฐาน
ลาตัม อาร์เจนตินา

**สายการบินลาตัม อาร์เจนตินา** () เดิมคือสายการบิน **ลัน อาร์เจนตินา** () เป็นสายการบินที่มีฐานการบินในกรุงบัวโนสไอเรส ประเทศอาร์เจนตินา และเป็นสายการบินในกลุ่มสายการบินลาตัม

## ประวัติ
ก่อนที่จะมีการเข้าซื้อกิจการโดยลัน ชิลี () สายการบินนี้เป็นที่รู้จักในชื่อทางกฎหมายว่า **อาเอโร 2000** () ลัน อาร์เจนตินา เข้าร่วมเป็นสมาชิกของกลุ่มพันธมิตรสายการบินวันเวิลด์เมื่อวันที่ 1 เมษายน พ.ศ. 2550 สายการบินมีผู้ถือหุ้นในสัดส่วนดังนี้ กลุ่มสายการบินลาตัมร้อยละ 49 และนักลงทุนในประเทศอาร์เจนตินาร้อยละ 51

วันที่ 28 สิงหาคม พ.ศ. 2556 ผู้พิพากษาอาร์เจนตินาได้ระงับแผนของรัฐบาลที่จะหยุดให้เช่าพื้นที่โรงเก็บเครื่องบินระยะยาวในท่าอากาศยานฆอร์เฆ นิวเบริ เพราะเห็นความสำคัญต่อการดำเนินกิจการของสายการบิน

หล้งจากบริษัทแม่อย่างลัน ชิลี ได้ควบรวมกิจการกับสายการบินตัง () จากบราซิล และเปลี่ยนชื่อเป็นกลุ่มสายการบินลาตัม ลัน อาร์เจนตินาเองก็ได้เปลี่ยนชื่อเป็น "ลาตัม อาร์เจนตินา"

กลุ่มสายการบินลาตัมตกลงที่จะจ่ายเงินค่าปรับคดีแพ่งและอาญามากกว่า 22 ล้านดอลลาร์สหรัฐ เนื่องจากคดีการติดสินบนที่มีอายุความนานนับสิบปี สำนักงานคณะกรรมการกำกับหลักทรัพย์และตลาดหลักทรัพย์ของสหรัฐกล่าวว่า ลาตัมจ่ายเงินค่าปรับระหว่างสายการบินกับสหภาพแรงงานในอาร์เจนตินานั้นไม่เหมาะสม ลันถูกกล่าวหาว่าใช้ที่ปรึกษาชาวอาร์เจนตินาเพื่อเจรจากับสหภาพแรงงานในนามบริษัท และจ่ายเงินค่าที่ปรึกษาไปยังเจ้าหน้าที่สหภาพที่ทุจริตด้วยสัญญาที่หลอกลวง โครงการดังกล่าวละเมิดพระราชบัญญัติทางการบัญชีของกระทรวงยุติธรรมสหรัฐ และทำให้สายการบินต้องจ่ายค่าปรับทางอาญาเป็นเงิน 12.75 ล้านดอลลาร์สหรัฐ และต้องจ่ายเพิ่มอีก 9.4 ล้านดอลลาร์สหรัฐ เป็นค่าธรรมเนียมและดอกเบี้ยที่เกิดขึ้น

วันที่ 16 มิถุนายน พ.ศ. 2563 ลาตัม อาร์เจนตินา ล้มละลาย จากการระบาดทั่วของโควิด-19

## จุดหมายปลายทาง
ลาตัม อาร์เจนตินา ทำการบินเที่ยวบินในประเทศจากบัวโนสไอเรสไปยังบาริโลเช, กอร์โดบา, โกโมโดโรริบาดาเบีย, เอลกาลาฟาเต, เมนโดซา, ปูเอร์โตอิกัวซู, เนวเกน, ริโอกาเยโกส, ซัลตา, ซานฆวน, ซานมิเกลเดตูกูมัน และอูซัวยา และเที่ยวบินนานาชาติไปยังลิมา, ไมแอมี, ซานเตียโก และเซาเปาลู ซึ่งใช้ท่าอากาศยานหลักคือ ท่าอากาศยานฆอร์เฆ นิวเบริ  (แอร์บัส เอ320) และท่าอากาศยานนานาชาติรัฐมนตรีปิสตารินิ (โบอิง 767) ท่าอากาศยานทั้งสองตั้งอยู่ในกรุงบัวโนสไอเรส

ลาตัม อาร์เจนตินา ให้บริการไปยังจุดหมายปลายดังนี้

## ฝูงบิน
[thumb|[แอร์บัส เอ320 ของลัน อาร์เจนตินา ณ ท่าอากาศยานฆอร์เฆ นิวเบริ (เดือนธันวาคม 2554)]]
ณ เดือนตุลาคม พ.ศ. 2562 ลาตัม อาร์เจนตินา มีเครื่องบินประกอบด้วย:

## อ้างอิง

## แหล่งข้อมูลอื่น

*

หมวดหมู่:สมาชิกสมาคมขนส่งทางอากาศระหว่างประเทศ
หมวดหมู่:สายการบินสัญชาติอาร์เจนตินา
โคแนน (สุนัข)

[thumb|180x180px|โคแนนได้รับการแนะนำตัวใน[สวนกุหลาบทำเนียบขาว ณ วันที่ 25 พฤศจิกายน ค.ศ. 2019]]

**โคแนน** () เป็นสุนัขใช้งานหน่วยปฏิบัติการพิเศษทางทหารในชุดปฏิบัติการรบพิเศษ – เดลตา ที่ 1 (ส่งทางอากาศ) (กองกำลังเดลตา) ของสหรัฐ มันเป็นสุนัขพันธุ์เบลเยียมมาลีนอยส์เพศผู้ และได้รับการตั้งชื่อตามโคแนน โอไบรอัน เนื่องจากเขามีผมดก โคแนนเข้ามามีส่วนร่วมในการตีโฉบฉวยบารีชา ที่ส่งผลให้อะบู บักร์ อัลบัฆดาดี ผู้นำแห่งรัฐอิสลามเสียชีวิตเมื่อวันที่ 27 ตุลาคม ค.ศ. 2019 มันไล่ตามอัลบัฆดาดีลงไปในอุโมงค์ก่อนที่อัลบัฆดาดีจะจุดชนวนเสื้อติดระเบิดฆ่าตัวตายของเขา

ประธานาธิบดีดอนัลด์ ทรัมป์ ได้โพสต์ภาพที่ไม่เป็นความลับอีกต่อไปของโคนันบนทวิตเตอร์ และเรียกมันว่า "สุนัขมหัศจรรย์" ในทวีต ชื่อของมันเป็นความลับทางราชการในเวลานั้น แต่มันได้รับการเปิดเผยว่าเป็นโคแนนต่อ*[[นิวส์วีก]]* ไม่กี่วันต่อมาทรัมป์ก็เรียกสุนัขตัวนี้ว่าโคแนน ทรัมป์ยังได้รีทวีตมีมของตัวเองในการมอบเหรียญรางวัลรอยอุ้งเท้าสีบรอนซ์บนริบบิ้นสีฟ้าสองมิติ (อ้างอิงถึงมีเดล ออฟ ฮอนเนอร์) แก่โคแนน

สุนัขตัวนี้ได้รับการฝึกโดยกองร้อยแห่งหนึ่งในเบสท์ ประเทศเนเธอร์แลนด์ และส่งไปยังสหรัฐ อดีตเจ้าของและผู้ฝึกสอนของมันกล่าวในการให้สัมภาษณ์กับแอร์เตแอล นีวส์ ว่า: "มันเป็นตัวผู้อายุห้าขวบ มันเป็นสุนัขที่ดีมาก"

นายพล เคนเนธ เอฟ. แมคเคนซี จูเนียร์ กล่าวเมื่อวันที่ 30 ตุลาคมว่าสุนัขได้รับบาดเจ็บระหว่างการตีโฉบฉวยเนื่องจากโดนสายไฟฟ้าที่มีกระแสไฟฟ้าไหลอยู่ แต่ได้ฟื้นตัวและกลับไปปฏิบัติหน้าที่ภาคสนาม มีการสนับสนุนเพิ่มขึ้นสำหรับโคแนนที่เป็นบำเหน็จหัวใจสีม่วงหลังจากได้รับบาดเจ็บ สิ่งนี้จะทำให้ประธานาธิบดีต้องกลับนโยบายเกี่ยวกับสุนัขทหารที่ไม่ได้รับเกียรติทางทหาร

การขายสินค้าด้วยโคแนนและสโลแกน "ซีโรบาร์คเธอร์ตี" (Zero Bark Thirty) ปรากฏทางออนไลน์หลังจากการตีโฉบฉวย

## อ้างอิง

## แหล่งข้อมูลอื่น
* 

หมวดหมู่:สุนัขที่มีชื่อเสียง
หมวดหมู่:สุนัขในสหรัฐ
หมวดหมู่:สุนัขในการสงคราม
หมวดหมู่:กองกำลังเดลตา
หมวดหมู่:โคแนน โอไบรอัน